OzLabs/hebrew-wiki-articles huggingface dataset:
Zombified

Zombified (בתרגום חופשי לעברית: "הפיכה לזומבי") הוא סינגל של להקת הרוק האמריקאית פולינג אין ריוורס. הסינגל יצא לאור ב-5 בינואר 2022 על ידי אפיטף רקורדס,<ref name="Blabbermouth"></ref> כסינגל הראשון מתוך Neon Zombie, מיני-אלבום שעתיד לצאת בהמשך שנת 2022.<ref name="WallOfSound"></ref>

==קידום מכירות והוצאה==
בסוף 2021 העלה סולן הלהקה, רוני רדקה, בחשבון האינסטגרם שלו תמונה שרמזה על שיר חדש שעתיד לצאת. ב-4 בינואר 2022 הודיעה הלהקה ברשתות החברתיות שערוץ הטוויץ' של רדקה יעביר שידור חי למחרת.<ref></ref> השיר יצא ב-5 בינואר בשידור חי בערוץ. זהו הסינגל הראשון מתוך המיני-אלבום Neon Zombie שעתיד לצאת בהמשך השנה.<ref name="Blabbermouth"/><ref name="WallOfSound"/>

==כתיבה ומילים==
את השיר כתבו רוני רדקה, ג'ון לנדין וקודי קוויסטד. מילותיו מביעות עמדה נגד תרבות הביטול במסגרתה סלבריטאים ואושיות רשת "מתבטלים" בשל פעולות שביצעו, ללא קשר למשך הזמן שעבר מאז בוצעו אותן פעולות, והשינויים שעבר אותו אדם במרוצת הזמן שחלף.<ref></ref>

==וידאו קליפ==
הוידאו קליפ בוים על ידי ג'נסן נואן, שביים עבור הלהקה קליפים נוספים כמו "Popular Monster", "The Drug in Me Is Reimagined", ו-"I'm Not a Vampire (Revamped)". בקליפ נראית הלהקה מתגוננת מפני זומבים בעולם דיסטופי.<ref></ref> הקליפ השיג למעלה ממיליון צפיות ביוטיוב תוך יומיים, והגיע לעשרת הטרנדים הלוהטים בארצות הברית.

==מחלוקת בטיקטוק==
מעט לאחר שיצא לאור, הביעו מספר משתמשי טיקטוק את מורת רוחם מהשיר, והתלוננו על המשפט , תוך ציון העובדה שרדקה עצמו היה מעורב במספר פרשיות פליליות, ביניהן גרימת מוות שבה היה מעורב ב-2006 ואף ריצה בגינה עונש מאסר. במקביל הלינו המשתמשים גם על שירים אחרים של הלהקה שכתב רדקה, כמו "Alone".<ref></ref>

==מצעדים==

בסוף חודש אפריל 2022, לאחר 16 שבועות במצעד, הגיע השיר למקום הראשון במצעד הרוק המיינסטרימי של הבילבורד, והיה בכך לשיר השני של הלהקה שמגיע להישג. בנוסף הגיע השיר למקום הראשון גם במצעד ה-Active Rock של Mediabase.

בישראל הגיע השיר למקום השני במצעד הבינלאומי של רדיו זה רוק.

==קישורים חיצוניים==

==הערות שוליים==

קטגוריה:שירי 2022
קטגוריה:סינגלים מ-2022
קטגוריה:שירים באנגלית
קטגוריה:שירי מטאל
קטגוריה:סינגלים שהגיעו למקום הראשון במצעד הרוק הבין-לאומי של רדיו זה רוק
קטגוריה:סינגלים שהגיעו למקום הראשון במצעד הרוק המיינסטרימי
קטגוריה:סינגלים בהוצאת אפיטף רקורדס
לולה אינדיגו

מרים דובלאס מוניוס (בספרדית: Miriam Doblas Muñoz; נולדה ב-1 באפריל 1992) הידועה בשם הבמה, לולה אינדיגו (בספרדית: Lola Índigo), היא זמרת-יוצרת ודוגמנית ספרדייה. בשנת 2018, הוציאה את הלהיט "Ya No Quiero Ná", אשר קיבל את תואר הפלטינה המשולשת בספרד, על ידי איגוד תעשיית ההקלטות הספרדי (PROMUSICAE).<ref name=":0"></ref>

את אלבום הבכורה שלה, Akelarre, הוציאה אינדיגו בשנת 2019. הוא הגיע למקום הראשון במצעד האלבומים של ספרד והפך לאחד מאלבומי הבכורה המצליחים ביותר במדינה בעשור השני של המאה ה-21.<ref></ref> בשנת 2021, לאחר שנה בה לא הוציאה אלבום, הוחלט כי אינדיגו תוציא את אלבום האולפן השני שלה, La Niña, שזכה להצלחה רבה. הסינגל המוביל מתוך האלבום, "Lola Bunny", זכה להצלחה רבה כאשר קיבל את תואר הפלטינה הכפולה בספרד, על מכירות של למעלה מ-80,000 עותקים במדינה.<ref></ref>

במהלך הקריירה שלה, שיתפה פעולה עם אמניות כדוגמת איתנה, דנה פאולה, מריה בסרה, טיני, בלינדה פרגרין ואנה גרה.

== קריירה ==
בשנת 2019, הוציאה אינדיגו את אלבום הבכורה שלה, Akelarre.<ref></ref> מתוך האלבום יצאו שלושה סינגלים שזכו להצלחה רבה: "Ya No Quiero Ná", "Mujer Bruja" ו-"Maldición". שלושתם קיבלו תארים מטעם איגוד תעשיית ההקלטות הספרדי (PROMUSICAE).<ref name=":0" /> בסמוך לכך, השתתפה ב-"Me Quedo" של איתנה.<ref></ref> בהמשך שנת 2019, הוציאה את "Lola Bunny", שבהמשך תיפקד כסינגל המוביל מאלבום האולפן השני שלה.<ref></ref> הסינגל האחרון שהוציאה באותה השנה היה "Luna" שזכה להצלחה פושרת ביחס לקודמיו.<ref></ref>

בתחילת שנת 2020 הוציאה אינדיגו את "" ביחד עם ראו אלחנדרו ולאלו אברט.<ref></ref> השיר זכה להצלחה כאשר קיבל את תואר הפלטינה הכפולה בספרד. בהמשך השנה, הוציאה סינגלים שונים כדוגמת: "Trendy", "Santería", "", "" ו-"La Tirita". חלקם נכללו באלבום האולפן השני שלה.<ref name=":2"></ref> בתחילת שנת 2021 הוציאה את "Calle" ולאחר מכן את "Demente".<ref></ref><ref></ref> הסינגל הבא, "Spice Girls", זכה להצלחה מתונה,<ref></ref> וכך גם "Culo".<ref></ref> עם זאת, "La Niña de la Escuela", שיצא אחריהם, הצליח לזכות להצלחה בינלאומית וקיבל את תואר הפלטינה המשולשת בספרד. בסוף שנת 2021 הוציאה אינדיגו את "Romeo y Julieta" שנכתב בהשראת "רומיאו ויוליה" מאת ויליאם שייקספיר.<ref></ref>

במהלך שנת 2021 הוציאה אינדיגו את אלבום האולפן השני שלה, La Niña.<ref name=":2" /> האלבום זכה להצלחה מסחרית רבה והגיע למקום הראשון במצעד האלבומים של ספרד. בתחילת 2022, הוציאה את "Tamagochi",<ref></ref> ואחריו את "Las Solteras".<ref></ref> הסינגל "Toy Story", הופץ כסינגל כפול ביחד עם "ABC".<ref></ref>

== דיסקוגרפיה ==
=== אלבומי אולפן ===
* 2019: Akelarre
* 2020: La Niña

== קישורים חיצוניים ==

* 

== הערות שוליים ==

קטגוריה:רקדניות ספרדיות
קטגוריה:זמרות פופ
קטגוריה:זמרות-יוצרות ספרדיות
קטגוריה:זוכי פרס המוזיקה של MTV אירופה
קטגוריה:פעילים למען זכויות להט"ב
קטגוריה:פעילות למען זכויות להט"ב
קטגוריה:ספרדיות שנולדו ב-1992
קטגוריה:ספרדים שנולדו ב-1992
מנהל הרדיו והטלוויזיה הלאומי

מנהל הרדיו והטלוויזיה הלאומי (בסינית מפושטת: 国家广播电视总; בכתב סיני: 國家廣播電視總局; בראשי תיבות: NRTA) היא סוכנות של מחלקת הפרסום של המפלגה הקומוניסטית של סין (CCP), שמנהלת ומפקחת על חברות ממשלתיות העוסקות בתעשיות הטלוויזיה והרדיו, בין היתר שולטת על הטלוויזיה המרכזית של סין, הרדיו הלאומי של סין , והרדיו הבין-לאומי של סין.

== תפקיד בוויסות ובצנזורה של סרטים, טלוויזיה ותוכן אינטרנט ==
ה-NRTA מוציא הנחיות מחייבות לתוכן מדיה מדי שנה. בשנים 2011 ו-2012, הוא הגביל את מספר תוכניות הריאליטי ותוכניות הדרמה ההיסטורית, שהיו קשורים להיסטוריה של סין.<ref name="NYTHD"></ref>

ב-30 במרץ 2009, ה-NRTA הוציא הנחיה שבה אסר להפיץ באינטרנט אלימות, פורנוגרפיה, או כל תוכן שעלול "להסית לאפליה אתנית או לערער את היציבות החברתית". יש הטוענים כי המהלך נועד לעצור מפרסום פרודיות או הערות אחרות בנושאים רגישים מבחינה פוליטית לקראת יום השנה להפגנות כיכר טיין-אן-מן ב-4 ביוני.<ref name="parody"></ref>

== הסמכה להקלטת מוזיקה ==
ה-NRTA מעניק דרגות הישגים על סמך מכירות אלבומים בלבד:
{| class="wikitable"
! rowspan="2" |פורמט
! rowspan="2" |סוג
! colspan="3" |תארים
|-
!זהב
!פלטינה
!יהלום
|-
| rowspan="2" bgcolor="#ADD8E6" |אלבומים
| מקומי
| align="center" |20,000
| align="center" |40,000
| align="center" |400,000
|-
| בין-לאומי
| align="center" |10,000
| align="center" |20,000
| align="center" |200,000
|}

== קישורים חיצוניים ==
* 

== הערות שוליים ==

קטגוריה:ממשלת סין
קטגוריה:סין: תרבות
קטגוריה:הרפובליקה העממית של סין: טלקומוניקציה
סין
קרל אגלזר

קרל אגלזר (בגרמנית: Karl Eglseer; 5 ביולי 1890 – 23 ביוני 1944) היה גנרל בוורמאכט במהלך מלחמת העולם השנייה שפיקד על הקורפוס ה-18 ונהרג בהתרסקות אווירית באוסטריה.

== ביוגרפיה ==
=== קריירה מוקדמת ===
אגלזר נולד בבאד אישל, אוסטריה עילית ב-5 ביולי 1890. הוא התגייס לצבא האוסטרו-הונגרי באוגוסט 1908 והצטרף לרגימנט הרגלים ה-87 (שטיריה - פרייהר פון זוקובטי), עמו לחם במלחמת העולם הראשונה. בדצמבר 1914 הוא נפל בשבי הרוסי, שם שהה עד למרץ 1918. לאחר המלחמה הצטרף לצבא האוסטרי, ומילא בו תפקידי פיקוד ומטה. בשנת 1932 הועלה לדרגת אוברסט-לויטננט, ובשנת 1935 הועלה לדרגת אוברסט. לאחר האנשלוס עם גרמניה ב-1938 הוא הצטרף לוורמאכט, וב-1 באוגוסט 1938 מונה למפקד רגימנט הרגלים ה-136 של הדיוויזיה ההררית ה-2. 

=== מלחמת העולם השנייה ===
בקיץ 1939 הוא הועלה לדרגת גנרל-מיור ומונה לראש מטה הקורפוס ה-18, עמו לחם במהלך הפלישה לפולין. ב-1 בנובמבר 1940 הוא מונה למפקד הדיוויזיה ההררית ה-4, עמה לחם במהלך המערכה בבלקן, ולאחר מכן במהלך מבצע ברברוסה כחלק מקבוצת ארמיות דרום בחזית המזרחית. ב-23 באוקטובר 1941 הוענק לו עיטור צלב האבירים של צלב הברזל על פעולותיו בקרבות. ב-1 בפברואר 1943 הוא הועלה לדרגת גנרל-לויטננט, וב-20 במרץ 1943 הוא מונה למפקד מפקד הדיוויזיה ה-714 ביוגוסלביה, אשר הפכה באפריל 1943 לדיוויזיית היגר ה-114. ב-1 בדצמבר 1943 הוא מונה למפקד הקורפוס ההררי ה-18 בגזרה הצפונית של החזית המזרחית, וב-1 במרץ 1944 הוא הועלה לדרגת גנרל הכוחות ההרריים. 

ב-23 ביוני 1944 התרסק המטוס שהוביל את אגלזר, יחד עם הגנרלים דיטל, פון ויקדה ורוסי, באזור שטיריה באוסטריה. לא היו ניצולים. 

== קישורים חיצוניים ==
* [https://www.lexikon-der-wehrmacht.de/Personenregister/E/EglseerKarl.htm קרל אגלזר] באתר lexikon-der-wehrmacht 

== הערות שוליים ==

קטגוריה:גנרלים בוורמאכט
קטגוריה:מעוטרי צלב האבירים
קטגוריה:מעוטרי צלב הברזל
קטגוריה:אנשי צבא אוסטרו-הונגרים במלחמת העולם הראשונה
קטגוריה:גרמנים שנולדו ב-1890
קטגוריה:גרמנים שנפטרו ב-1944
קמפיין פוליטי

דוד בן-גוריון נואם בעצרת בחירות, 15 ביולי 1951
קמפיין פוליטי הוא מאמץ מאורגן שמטרתו להשפיע על תהליך קבלת ההחלטות של קבוצת אנשים מסוימת - לרוב במסגרת מערכות בחירות דמוקרטיות בהן נבחרים נציגים או אשר בהם מוכרעים משאלי עם. במסגרת הקמפיינים הפוליטיים מושקעים משאבים רבים בתעמולת בחירות - פרסומות המוצגות בשלטי רחוב, באינטרנט, בטלוויזיה, וברדיו אשר מנסות לשכנע את הציבור לתמוך במועמד, מפלגה או מדיניות מסוימת. בנוסף, האנשים שמעורבים במסגרת הקמפיינים הפוליטיים נוטים לנאום בפני קהל בעצרות ולהופיע בתקשורת לעיתים רבות במטרה להשיג תמיכה נרחבת בציבור.

האסטרטגיות השונות אשר מיושמות בקמפיינים הפוליטיים הושפעו רבות לאורך השנים מטכנולוגיות חדשות, כמו למשל המצאת הדפוס, אשר איפשר ייצור המוני של תכנים אותם ניתן להפיץ בציבור, וכמו גם בעקבות פיתוח הרדיו, הטלוויזיה והאינטרנט אשר מאפשרים למועמדים להגיע לקהלים עצומים בצורה יעילה במיוחד.

== ראו גם ==
* גיוס קולות
* הבטחת בחירות

== קישורים חיצוניים ==

קטגוריה:פוליטיקה
ג'ו לוק

ג'וזף ויליאם לוֹק (באנגלית: Joseph William Locke; נולד ב-24 בספטמבר 2003) הוא שחקן יליד האי מאן. הוא ידוע בתפקידו כצ'ארלי ספרינג בסדרת הטלוויזיה "עוצר נשימה" המשודרת בנטפליקס.<ref></ref><ref></ref>

== ביוגרפיה ==
לוק נולד בדאגלס, האי מאן. הוא למד בתיכון באלקרמין.<ref></ref><ref></ref> הוא השתתף בהפקות התיאטרון הלאומי בשנת 2020 וכן בהפקות בתיאטרון Gaiety באי מאן ועם קבוצת הנוער של מרכז קנזינגטון לאמנות.<ref></ref><ref></ref> לוק הוא הומוסקסואל.<ref></ref>

== קריירה ==
באפריל 2021, פורסם כי לוק לוהק לתפקיד ראשי, לצד קיט קונור, בסדרת הטלוויזיה "עוצר נשימה" בהפקת נטפליקס. הסדרה היא עיבוד לרומן הגרפי באותו השם, מאת אליס אוזמן.<ref></ref> הוא נבחר מתוך כ־10,000 שחקנים פוטנציאליים אחרים שהיו מועמדים לתפקיד.<ref></ref> בעוד לוק היה בן 17 בזמן הצילומים, הוא מגלם תלמיד בן 15 בבית ספר תיכון לבנים אנגלי.<ref></ref><ref></ref>

== פילמוגרפיה ==
{| class="wikitable unsortable"
!שנה
! כותרת
!תפקיד
! הערות
|-
| 2022–הווה
|עוצר נשימה
| צ'ארלס "צ'רלי" ספרינג
| תפקיד ראשי (2 עונות); 16 פרקים<ref></ref>
|-
|2024
|אגתה לאורך כל הדרך
|ויקאן / בילי קפלן
|תפקיד ראשי; 9 פרקים
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה בריטים
קטגוריה:שחקני תיאטרון בריטים
קטגוריה:שחקנים להט"בים בריטים
קטגוריה:שחקנים הומוסקסואלים
קטגוריה:בריטים שנולדו ב-2003
אצברית ממאירה

אצברית ממאירה (שם מדעי: Dactylopius opuntiae) היא חרק ממשפחת Dactylopiidae, השייכת לעל-המשפחה כנימות מגן.

== מאפיינים ==
הביצה בוקעת כשעה מההטלה והזחל עובר שני מחזורי התפתחות (נימפות) שמשכם הכולל כ-16 ימים הזכרים עוברים גם שלב גולם הנמשך כשמונה ימים. בסך הכל הזמן מההטלה לבגרות מינית הוא כ-16 ימים לנקבות ו-24 ימים לזכרים. בתנאי שפע מזון פוריות הנקבה היא כ-550 צאצאים.<ref></ref>

הכנימה מופצת בסיוע ציפורים כאשר היא נצמדת לרגליהן וכך מגיעה בעזרתן לאזורים נרחבים.<ref name=":0"></ref>

בשנת 2013 זוהתה האצברית על שיחי צבר בצפון הארץ, בישראל האצברית היא מין פולש שייתכן שהגיע על קקטוס מיובא.<ref></ref>

כיום נעשים נסיונות לטפל בנזקי הכנימה על ידי הדברה ביולוגית באמצעות חיפושית טורפת בשם מושית.<ref name=":0" /> 
משוכת צבר פגועה באצברית

== קישורים חיצוניים ==

* [https://magazine.isees.org.il/?p=16496 את הצְבָרים לא יכניעו – הדברה ביולוגית בעזרת הכנימה אצברית ממאירה]

==הערות שוליים==

קטגוריה:בעלי חיים שתוארו ב-1929
קטגוריה:טקסונים שתוארו בידי תאודור דרו אליסון קוקרל
קטגוריה:פשפשאים
קטגוריה:מקסיקו: חרקים
2step

2step הוא שיר של הזמר-יוצר הבריטי אד שירן, מתוך אלבום האולפן החמישי שלו, =. השיר נכתב על ידי שירן, דייוויד הודג'ס, לואי בל ואנדרו ואט, והופק על ידי שני האחרונים. ב-22 באפריל 2022 יצא הרמיקס לשיר, בהשתתפות הראפר האמריקאי ליל בייבי, כסינגל החמישי של האלבום. הוא נשלח לרדיו מוזיקה עכשווית למבוגרים בארצות הברית ב-25 באפריל 2022.<ref name=":0"></ref>

== רקע והוצאה ==
שירן אמר כי כתב את השיר מנקודת הביטחון הנמוכה ביותר שלו, "כל שיר שעשיתי, הייתי שולח ומקבל תגובה פושרת. נכנסתי לאולפן ופשוט כתבתי על כך שיש לי חוסר ביטחון עצמי".<ref></ref>

ב-19 באוגוסט 2021 הכריז שירן על אלבום האולפן החמישי שלו, =, בו נכלל השיר כרצועה התשיעית.<ref></ref> ב-29 באוקטובר 2021 יצא "2step" לאור ביחד עם שאר רצועות האלבום.

== וידאו קליפ ==
קליפ המילים לשיר הועלה לערוץ היוטיוב של שירן ב-29 באוקטובר 2021, יחד עם שאר הקליפים של השירים האחרים באלבום. הווידאו קליפ הרשמי לשיר צולם בקייב, אוקראינה, וכולל הופעת אורח של ליל בייבי.

== קרדיטים ==
* אד שירן – שירה, גיטרה, הפקה, כתיבה
* דייוויד הודג'ס – הפקה, כתיבה
* לואי בל – תופים, קלידים, הפקה, תכנות
* אנדרו ואט – גיטרה, קלידים, הפקה, תכנות
* סטיוארט הוקס – מאסטרינג
* מארק "ספייק" סטנט – מיקסינג
* פול למאלפה – הנדסה

== מיקומי שיא ==

== היסטוריית הוצאות לאור ==
{| class="wikitable"
|+
!אזור
!תאריך
!פורמט (ים)
!גרסה
!חברת תקליטים
!הערת שוליים
|-
|עולם
|22 באפריל 2022
|הורדה דיגיטלית • הזרמת מוזיקה
|גרסת סינגל
|אסיילום • אטלנטיק
|<ref></ref>
|-
| rowspan="2" |ארצות הברית
|25 באפריל 2022
|מוזיקה עכשווית למבוגרים
|גרסת אלבום
| rowspan="2" |אטלנטיק
|<ref name=":0" />
|-
|26 באפריל 2022
|רדיו להיטים עכשוויים
|גרסת סינגל
|<ref></ref>
|}

==קישורים חיצוניים==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי אד שירן
קטגוריה:שירי ליל בייבי
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים שנכתבו על ידי אנדרו ואט
קטגוריה:שירים שנכתבו על ידי דייוויד הודג'ס
קטגוריה:שירים שנכתבו על ידי לואי בל
קטגוריה:סינגלים שהגיעו למקום הראשון בשוודיה
קטגוריה:סינגלים בהוצאת אטלנטיק רקורדס
קטגוריה:סינגלים בהוצאת אסיילום רקורדס
אזור 9 (מילאנו)

אזור 9 במילאנו (באיטלקית: Zona 9 di Milano) הוא אזור הממוקם במרכז העיר מילאנו שבאיטליה אשר מהווה את מרכז העסקים העיקרי של העיר מילאנו. אזור 9 הוא אחד מתשע החטיבות המנהליות של העיר מילאנו.

באזור זה ממוקמות שתיים מתחנות הרכבת המרכזיות בעיר - "מילאנו סנטראל" ו"פורטה גריבלדי", כמו גם גורדי שחקים רבים המרכיבים את קו הרקיע המודרני של העיר ואשר בהם נמצאים משרדי המטה של התאגידים העיקריים שפועלים ממילאנו כיום.

אזור 9 משתרע על פני 21.12 קמ"ר והוא מנה כ-181,598 תושבים נכון לשנת 2013.

האזור מהווה גם יעד תיירותי מרכזי בשל המבנים ההיסטוריים, מוסדות התרבות ואפשרויות האוכל והבילוי המגוונות שבו.

== אתרים בולטים ==
* המוזיאון למדעי הטבע
* אתר הנצחת השואה במילאנו
* פארק ספריית העצים בפורטה נובה
* אנדרטת השואה

== גלריית תמונות ==
<gallery widths="225">
DSC01704_Scheletri_dinosauri_-_Museo_di_storia_naturale,_Milano_-_Foto_di_G._Dall'Orto_-_20-12-2006.jpg|המוזיאון למדעי הטבע
8306MilanoViaVittorPisani.JPG|תחנת הרכבת המרכזית של מילאנו
Parco_Biblioteca_degli_alberi.jpg|פארק ספריית העצים בפורטה נובה
</gallery>

== קישורים חיצוניים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מילאנו
קטגוריה:איטליה: רבעים
נאפולי באסקט

נאפולי באסקט (באיטלקית: Napoli Basket) היא קבוצת כדורסל איטלקית מהעיר נאפולי המשחק בליגת העל האיטלקית בכדורסל. המועדון החליף את ס.ס. נאפולי שפורקה ב-2009.

== היסטוריה ==
באוגוסט 2016, לאחר קריסתה הכלכלית ופירוקה של ס.ס נאפולי, הקים צ'ירו רוגיירו קבוצה חדשה בשם "Cuore Napoli Basket". הקבוצה החלה את דרכה בסרייה ב', הליגה האיטלקית השלישית. באותה עונה הצליחה נאפולי לעלות לסרייה א'2 לאחר שסיימה ראשונה בבית ג' של העונה הסדירה וניצחה את ברגמו בגמר הפלייאוף. באותה עונה זכתה נאפולי גם בגביע ה-LNP הראשון שלה.

בתום עונת 2017/18 ירדה הקבוצה בחזרה לסרייה ב' לאחר שהפסידה בפלייאאוט לרוזטו שארקס. בתום העונה עברה ההנהלה ליזמים הנפוליטניים פדריקו גרסי ופרנצ'סקו טבאסי והמועדון שינה את שמו לנאפולי באסקט. ב-2018/19 סיימה נאפולי את העונה הסדירה במקום ה-6 בבית ד', אך הפסידה בחצי הגמר לפלקנסטרו פלסטרינה.

ביוני 2019 הודיע המועדון כי רכש את הזכויות של לניאנו באסקט נייטס והשיג את הזכות להשתתף בעונת 2019/20 בסרייה א'2. נאפולי סיימה את העונה הסדירה במקום ה-8 ועלתה לשלב השני, אך זה לא שוחק בעקבות מגפת הקורונה באיטליה. בעונת 2020/21 זכתה הקבוצה בגביע ה-LNP השני שלה, כשניצחה בגמר את אודינה 80–69. ב-27 ביוני 2021, בעקבות הניצחון בגמר הפלייאוף מול אודינה, עלתה נאפולי לסרייה א'.

בעונתה הראשונה בליגה, תחת המאמן מאוריציו בוסקאליה, סיימה הקבוצה במקום ה-14 ולא העפילה לפלייאוף, וגם בעונה הבאה הכזיבה וסיימה במקום ה-12. בעונת 2023/24 זכתה נאפולי לראשונה בתולדותיה ב לאחר ניצחונות על ברשה, פלקנסטרו רג'אנה ואולימפיה מילאנו.

== תארים והישגים ==
;הגביע האיטלקי בכדורסל
*זכייה (1): 2024

== שחקנים בולטים ==
* ג'ייסון ריץ'
* ג'רמי פארגו
* ג'אקורי ויליאמס
* ארטוראס גודאיטיס
* מייקל סוקולובסקי
* טיילר אניס

== קישורים חיצוניים ==

== הערות שוליים ==

קטגוריה:נאפולי: ספורט
קטגוריה:איטליה: כדורסל
קטגוריה:קבוצות כדורסל איטלקיות
פינוי מוקשים

חיילים דרום קוריאנים מחפשים מוקשים בעיראק
פינוי מוקשים הוא תהליך של סילוק מוקשים מאזור מסוים (פינוי מוקשים ימיים קרוי גם שליית מוקשים). במהלך מבצעים צבאיים, המטרה היא לפנות במהירות המרבית את המוקשים שהונחו לאורך נתיב מסוים בו יעברו הכוחות הצבאיים, כאשר לעיתים קרובות פינוי המוקשים מבוצע באמצעות פתרונות כמו מגוב וגלי הדף. לעומת זאת, המטרה של "פינוי מוקשים הומניטרי" היא הסרת כל המוקשים עד עומק מסוים על מנת להפוך שטח מסוים לבטוח לשימוש של אוכלוסייה אנושית. כלבים, אשר מאומנים במיוחד לשם כך, משמשים גם כן במטרה לצמצם את החיפוש ולוודא שהאזור פונה לחלוטין ממוקשים. התקנים מכניים כגון כנפיים ומחפרים משמשים לעיתים רבות גם כן לצורך פינוי מוקשים.

לאורך השנים נבדקו מגוון רב של שיטות לאיתור מוקשים. השיטות הללו כוללות בין היתר שיטות אלקטרומגנטיות, שאחת מהן (מכ"ם חודר קרקע) מופעלת במקביל לשימוש בגלאי מתכות. שיטות אקוסטיות יכולות לחוש את החלל שנוצר על ידי המארזים של המוקשים. לאורך השנים פותחו גם חיישנים מיוחדים שמסוגלים לזהות דליפת אדים ממוקשים. בעלי חיים כמו חולדות ונמיות מסוגלות לנוע בבטחה מעל לשדות מוקשים ולזהות מוקשים.

איתור ופינוי מוקשים היא פעילות מסוכנת וציוד מגן אישי אינו מסוגל להגן מפני כל סוגי המוקשים. לאחר שמאתרים מוקשים בדרך כלל מנטרלים אותם או מפוצצים אותם באמצעות חומרי נפץ אחרים, אף על פי שבמקרים מסוימים ניתן גם להשמיד את המוקשים מבלי לגרום למוקשים להתפוצץ, באמצעות כימיקלים או באמצעות חום קיצוני.

== גלריית תמונות ==
<gallery widths="225">
Defense.gov_News_Photo_110721-A-DK678-581_-_A_U.S._Army_soldier_throws_a_grappling_hook_to_clear_a_potential_mine_field_before_advancing_during_a_field_training_exercise_at_Fort_Bragg_N.C..jpg|חייל אמריקאי מבצע פינוי מוקשים
The_British_Army_in_Normandy_1944_B7342.jpg|חבלני הצבא הבריטי מפנים מוקשים בנורמנדי (1944)
A_dog's_life,_Mine_dogs_train_to_save_lives_130108-A-GH622-091.jpg|כלב אשר אולף לזהות מוקשים (שדה התעופה באגרם, אפגניסטן)
קובץ:D9-Magov-Ratzif.jpg|פינוי מוקשים בבקעת הירדן באמצעות דחפור די-9 בשירות צה"ל המצויד במגוב רציף
</gallery>

== ראו גם ==
* הרשות לפינוי מוקשים

==קישורים חיצוניים==

קטגוריה:מוקשים
שלמה פרידמן

הרב שלמה פרידמן (20 באפריל 1894 – 29 באוקטובר 1958) היה האדמו"ר הרביעי מצ'ורטקוב, מרכז פעילותו היה בתל אביב.

==קורות חייו==
הרב שלמה פרידמן נולד בי"ד בניסן ה'תרנ"ד בעיירה צ'ורטקוב לרבי נחום מרדכי פרידמן ולחווה לאה, בתו של רבי שלמה פרידמן (בן הרב אברהם יעקב פרידמן (הראשון) מסדיגורה). ביוני 1914 נישא לבת דודו רחל, בתו של רבי ישראל פרידמן מסדיגורה. התחנך אצל סבו האדמו"ר מסדיגורה שהעריכו מאוד.

לאחר פטירת אביו בשנת ה'תש"ו (1946) הסכים בחוסר רצון לשמש כאדמו"ר מצ'ורטקוב בתל אביב וקבע את מושבו ברחוב אחד העם. הנהגתו של הרב פרידמן הייתה בצנעה ולא הרבה בביקור חסידיו ואף סירב לנסוע לארצות הברית לבקרם. היה ידוע כבעל חסד שחילק את מרבית כספו לצדקה, וכן היה ממייסדי החינוך העצמאי. היה חולה רוב ימיו ובשלוש שנותיו האחרונות היה חולה בסרטן בצורה קשה. נפטר בט"ו בחשון ה'תשי"ט ונטמן בחלקת אדמו"רי רוז'ין בבית הקברות נחלת יצחק. לאחר פטירתו חסידי צ'ורטקוב ביקשו מדודו, הרב צבי אריה טברסקי לשמש כאדמו"ר מצ'ורטקוב.

הרב פרידמן נהג לומר דברי תורה בהזדמנויות רבות ולאחר פטירתו התגלה כי הוא כתב אותם לעצמו ושמר בביתו. דברי התורה יצאו לאור בספר "דברי שלמה" בירושלים בשנת ה'תשכ"א (1961) על ידי אחד מחסידיו, הרב דוד משה שפיגל, שכיהן שנים רבות כגבאי בית המדרש טשורטקוב בשכונת מאה שערים בירושלים.

==צאצאיו==
לרב פרידמן היו שני ילדים:
* אברהם יעקב פרידמן - נפטר בגיל 3 בי"ח באייר תרפ"ו ונטמן בווינה.
* ציפורה פיגא - נישאה לחיים נהוראי ולהם בת אחת, רות כ"ץ.

==לקריאת נוספת==
* מאיר וונדר, אנציקלופדיה לחכמי גליציה כרך ד', עמ' 231.
* ישראל שפיגל, על הצדיקים ועל החסידים, כרך א', עמ' 255.

==הערות שוליים==

קטגוריה:אדמו"רי צ'ורטקוב
קטגוריה:תל אביב-יפו: רבנים
קטגוריה:אישים הקבורים בבית הקברות נחלת יצחק
קטגוריה:ישראלים שנולדו ב-1894
קטגוריה:ישראלים שנפטרו ב-1958
HD1 (גלקסיה)

HD1 היא גלקסיה המוסחת לאדום אשר נכון לאפריל 2022 נחשבת לגלקסיה הידועה הרחוקה ביותר שנצפתה ביקום הנראה. הגלקסיה נוצרה כ-330 מיליון שנה לאחר המפץ הגדול ונמצאת במרחק הנצפה של כ-13.5 מיליארד שנות אור מאיתנו. עם זאת, עקב התפשטות היקום, מרחקה הנוכחי מאיתנו הוא כ-33.288 מיליארד שנות אור בקירוב.

==גילוי==
הגלקסיה המוסחת לאדום התגלתה בקבוצת הכוכבים סקסטנט<ref name=":0"></ref>, ויחד איתה נצפתה גלקסיה נוספת המוסחת לאדום גם היא, בשם HD2 בקבוצת קבוצת הכוכבים לווייתן<ref name=":0" />. הפרסום אודות גילויין של שתי הגלקסיות פורסם ב-7 באפריל 2022, על ידי אסטרונומים מאוניברסיטת טוקיו.

==מאפיינים פיזיקליים==
HD1 היא הגלקסיה הקדומה והרחוקה ביותר שהתגלתה עד היום ביקום הנצפה בעלת ספקטרוסקופיה של הסחה לאדום של z=13.27, כלומר האור שיצא מהגלקסיה לפני 13.5 מיליארד שנים בדרכו לכדור הארץ אך בשל התפשטות היקום מרחקה הנוכחי מכדור הארץ הוא כ-33.288 מיליארד שנות אור בקירוב<ref name=":0" /><ref name=":1"></ref>.<ref></ref><ref></ref> הגלקסיה נצפתה כפי שהייתה כ-330 מיליון שנים בלבד לאחר המפץ הגדול,<ref></ref> דבר ההופך אותה לעתיקה ביותר שנצפתה על ידי האסטרונומים אי פעם. גלקסיה נוספת, HD2, נצפתה במרחק דומה אליה<ref name=":2"></ref>.

בהירותה יוצאת הדופן של גלקסיית HD1 העלתה מספר שאלות בעת גילויה, העובדה שהגלקסיה זוהרת באור אולטרה-סגול באופן בהיר בהרבה בהשוואה לגלקסיות אחרות במרחק דומה (בעלות היסט לאדום דומה). סברה אחת שהועלתה היא שהגלקסיה היא גלקסיה מסוג לימן-בריק , או שמדובר בגלקסיה היוצרת כוכבים בשיעור ניכר יחסית לגודלה ולגילה בהשוואה לגקסיות אחרות שנצפו. סברה נוספת היא שהגלקסיה מכילה אוכלוסייה גדולה של כוכבים "ברמה 3" שהרבה יותר מסיביים ובהירים מכוכבים בני זמננו. אפשרות נוספת היא שכלל לא מדובר בגלקסיה, כי אם בקוואזר הנמצא בקשר-גומלין כבידתי עם חור שחור על-מסיבי. האפשרות הזו מעלה את האפשרות שניתן יהיה לחקור את תהליך היווצרות חורים שחורים על-מאסיביים בשלבים הראשונים של היווצרות היקום. ייתכן כי טלסקופ החלל ג'יימס וב יגלה את הפתרון לשאלת הבהירות בשל יכולתו לצפות רחוק יותר לתוך היקום.

הגלקסיה הרחוקה ביותר שהייתה ידועה למדע טרם גילויה של HD1 ,GN-z11 שמה והיא נתגלתה ב-2015 ובעלת הסחה לאדום של 11, ולכן משוער כי היא נוצרה 420 מיליון שנים לאחר המפץ הגדול.

==מחקר עתידי==
לדברי מגלי HD1 ו-HD2, "אם יאושרו ספקטרוסקופית, שני המקורות הללו [כלומר, HD1 ו-HD2] ייצגו מעבדה יוצאת דופן לחקר היקום בהסחות לאדום שלא היו נגישות בעבר."<ref name=":1" />
החוקרים מצפים לבירור נוסף של העצמים האסטרונומיים, כולל זיהוי טוב יותר של העצמים כגלקסיות, או, אולי כקוואזרים או חורים שחורים, כאשר הם נבדקים בקפידה על ידי טלסקופ החלל ג'יימס וב, טלסקופ החלל ננסי גרייס רומן ומשימות החלל GREX-PLUS.<ref name=":0" />
בדיקה מדוקדקת של נתוני הגלקסיה יכולה להעיד על האפשרות להיווצרותם של כוכבי דור שלישי. זאת, בשל גילה המבוגר של הגלקסיה. בנוסף, החוקרים טוענים שהשימוש בטלסקופי החלל החדשים יוכלו לעזור לגלות מעל 10,000 גלקסיות בתקופה מוקדמת זו של היקום.<ref name=":2" />
איור המראה את מיקומן של הגלקסיות הרחוקות ביותר (כפונקציה של הזמן) נכון לאפריל 2022

==קישורים חיצוניים==
* 

==הערות שוליים==

קטגוריה:גלקסיות
קטגוריה:קבוצת הכוכבים לווייתן
קטגוריה:קבוצת הכוכבים סקסטנט
יוסף בן וואליד

הרב יוסף בן וואליד (סביב ה'תק"ץ, 1830<ref>אין מידע אודות תאריך לידתו המדויק. אך מהקדמת רבי דוד הכהן סקלי עולה כי חמותו הייתה חיה עוד לאחר פטירתו בשנת ה'תרס"ו. וא"כ קשה להניח שנפטר זקן. מצד שני, רבי יוסף התחיל לכתוב תשובות הלכתיות החל משנת ה'תר"י (ראו: שמו יוסף סי' רמ"ב). וא"כ, יש להניח שנולד סביב ה'תק"ץ (1830).</ref> - ב' תמוז ה'תרס"ו, 1906) היה פוסק הלכה בולט ודיין לא רשמי בעיר אוראן שבאלג'יריה בסוף המאה ה-19 ובתחילת המאה ה-20.

== קורות חייו ==
נולד בתטואן לאביו רבי יצחק, רבה של העיר. נשא את ריקא בת רבי ברוך לעסרי, אך לא זכה לילדים. למד אצל אביו רבי יצחק ואצל רבו הרב שמואל ברג'ילון.<ref>ראו למשל: ספר שמו יוסף סימן קמ"ה.</ref> בשנת ה'תר"ל, לאחר מות אביו הרב יצחק, נדד לעיר אוראן.<ref>ראו בהקדמת הרב דוד עובדיה למהדורה שנייה של ספר 'שמו יוסף', עמ' 26.</ref> למד בישיבת 'וזאת ליהודה' שנתמכה על ידי הגביר הרב יהודה חסאן. החל משנת ה'תר"ס, למד שם חברותא יחד עם הרב דוד הכהן סקלי.<ref>ראו בספר 'שמו יוסף' סימן רס"ה. ורוא עוד בהקדמת הרד"ך לספר 'שמו יוסף'.</ref> סירב להתפרנס מהרבנות, ולפרנסתו עבד כסוחר.<ref>ספר מלכי ישורון עמ' 63 בערכו.</ref> עם זאת, השתתף תדיר בדיוני ההלכה שהתקיימו בין דייני העיר.<ref>הקדמת רבי שמואל ן' קיקי לספר 'שמו יוסף'.</ref> בין הרבנים שהתכתב עמהם, יש למנות את הרב חיים בלייח רבה של תלמסאן,<ref>ראו למשל: שמו יוסף סימן רי"ז.</ref> הרב אברהם אנקווה רבה של אלמעסכר,<ref>ראו למשל בספר 'שמו יוסף' (מהדורה שנייה) סימן ר"ט.</ref> והרב מרדכי בן ג'ו רבה של טנג'יר.<ref>ראו למשל: שו"ת רבי מרדכי בן ג'ו, יורה דעה סימנים א-ג.</ref>

== חיבורו ==
בלימודו כתב חידושים על התנ"ך, על התלמוד, ופסקי הלכה העוסקים בארבעת חלקי השולחן ערוך. מכתביו עולה, שהחל לכתוב את חידושיו משנת ה'תר"י לכל הפחות.<ref>ראו: שמו יוסף סימן קל"ב ורמ"ב. וראו בהקדמת הרב דוד עובדיה למהדורה שנייה של הספר, עמ' 26.</ref> לאחר פטירתו בשנת ה'תרס"ו, שלחה אשתו מרת ריקא, את כתבי בעלה לידי הרב יצחק אשכנזי, בכדי להוציאם לדפוס. רבי יצחק ריכז וסידר את כתביו לספר אחד וקרא שמו <nowiki/>'שמו יוסף. הספר זכה להסכמות מרבני ארץ ישראל וצפון אפריקה. הספר נדפס במהדורה שנייה על ידי הרב שלמה דיין, ופעם שלישית במהדורה חלקית, על ידי איחוד יהודי טיטואן.

==קישורים חיצוניים==
* 

== הערות שוליים ==

קטגוריה:יהודים אלג'יראים
קטגוריה:אוראן: רבנים
קטגוריה:ילידי 1830
קטגוריה:נפטרים ב-1906
מתרוקן

מתרוקן (בצ'כית: Vratné lahve, כלומר "בקבוקים להחזרה") הוא סרט משנת 2007 מסוגת קומדיה שבוים על ידי הבמאי יאן סבייראק ונכתב על ידי אביו זדנייק סבייראק , שגם מככב בסרט. הסרט יצא לאקרנים בצ'כיה במרץ 2007.

==עלילה==
יוזף טקאלון (בצ'כית: Josef Tkaloun) הוא מורה בגיל העמידה בתיכון בפראג אשר אינו יכול לשלוט בכעסיו כשתלמידיו מתנהגים באופן לא ראוי בשיעור ספרות. הוא עוזב את עבודתו, ולמרות אשתו שדוחקת בו לפרוש, הוא הופך לשליח אופניים. לאחר שעבר תאונה, הוא עדיין מסרב להישאר בבית ולוקח עבודה בסופרמרקט המקומי בז'יז'קוב . הוא עובד מאחורי דלפק וממחזר בקבוקי בירה מזכוכית. שם הוא מתחיל לפלרטט עם הלקוחות ולשדך חברות גם לחבר ותיק וגם לעמית לעבודה שאיתו הוא עובד. הפלירטוטים שלו (והחלומות הטעונים מינית) כמעט מכניסים אותו לצרות עם אשתו, אז הוא מחליט להצית מחדש את התשוקה בנישואיו על ידי חגיגת יום הנישואין שלו עם טיול בכדור פורח. הטיול המפחיד בכדור הפורח, שמסתיים בהתרסקות, מחייה את מערכת היחסים.

==משתתפים==
* זדנייק סבייראק (Zdeněk Svěrák) בתור יוזף טקאלון (Josef Tkaloun).
* טטיאנה וילהלמובה (Tatiana Vilhelmová) בתור הלנקה (Helenka), ביתו של יוזף
* דניאלה קולאז'ובה (Daniela Kolářová) בתור אלישקה טקאלונובה (Eliška Tkalounová)
* ייז'י מאכאצ'ק (Jiří Macháček) בתור לאנדה (Landa)
* פבל לנדובסקי (Pavel Landovský) בתור ז'זאץ' (Řezáč)

==מהדורת DVD==
מהדורת ה-DVD של הסרט יצאה באוקטובר 2007. המהדורה כוללת סצנות שירדו בעריכה וסטוריבורד של הסרט.

==קישורים חיצוניים==

==הערות שוליים==

קטגוריה:סרטי 2007
קטגוריה:סרטים צ'כים
קטגוריה:סרטי יאן סבייראק
קטגוריה:זקנה בקולנוע
קטגוריה:סרטים על חינוך והוראה
רופא מגפה

[[תחריט מנחושת של רופא מגפות ברומא של המאה ה-17, 1656 בקירוב.]]
רופא מגפה (באנגלית: Plague doctor) היה רופא שטיפל בקורבנות המוות השחור (1347–1351) בעת הפצה של דבר הבלוטות (אחת משלוש תת-הצורות של דבר השכיחות באדם). רופאים אלו נשכרו בערים שונות כדי לטפל בחולים נגועים ללא קשר להכנסתם, במיוחד עניים שלא יכלו להרשות לעצמם לשלם עבור טיפולים רפואיים.<ref></ref>

לרופאי המגפה היה מוניטין שנוי במחלוקת, כאשר חלק מהאזרחים ראו בנוכחותם אזהרה לעזוב אזור מסוים. חלק מרופאי המגפה גבו מהמטופלים ובני משפחותיהם תשלום נוסף עבור טיפולים מיוחדים או תרופות שווא.<ref></ref> במקרים רבים היו אלו מתנדבים, רופאים מדרגה שנייה או רופאים צעירים שרק מתחילים קריירה. רופאי מגפה כמעט שלא ריפאו חולים, אלא העלו את שיעורי ההדבקה והתמותה.

בצרפת ובהולנד, רופאי מגפה לעיתים קרובות לא היו בעלי ניסיון רפואי ונקראו "אמפיריה"; כלומר, אלו פעלו לפי התחושות שלהם ברגע הטיפול בחולה. רופאי מגפה היו ידועים בתור "רופאי מגפה עירוניים או קהילתיים", בעוד "רופאים כלליים" היו רופאים נפרדים, ושניהם היו עשויים להיות באותה עיר או עיירה אירופית באותו הזמן.

== תחפושת ==
כמה רופאי המגפה לבשו תחפושת מיוחדת המורכבת ממעיל עליון עד הקרסול ומסכת פנים דמוית ציפור בצורת מקור, שלעיתים קרובות הייתה מלאה בחומרים מתוקים או בעלים עם ריח חזק (בדרך כלל לבנדר), יחד עם כפפות, מגפיים, כובע רחב שוליים ובגדים נוספים. עם זאת, התחפושת לא נלבשה על ידי כל הרופאים מימי הביניים ומהעת המודרנית המוקדמת.<ref></ref>

למסכה האופיינית היו פתחים לעיניים ומקור מעוגל בצורת מקור של ציפור עם רצועות שהחזיקו את המקור מול אפו של הרופא. למסכה היו שני חורים קטנים באף והיא הייתה מעין מכונת הנשמה שהכילה פריטים ארומטיים. המקור היה יכול להכיל פרחים מיובשים (כמו ורדים וציפורנים), עשבי תיבול (כמו לבנדר ונענע), קמפור או ספוג חומץ, וכן גרגרי ערער, ענבר אפור, ציפורן, לבורנום, מור וסטארקס. מטרת המסכה הייתה להרחיק ריחות רעים, הידועים בשם מיאזמה, שנחשבו כגורם העיקרי למחלה.<ref></ref> הרופאים האמינו שהצמחים יתמודדו עם הריחות ה"רעים" של המגפה ואף יוכלו למנוע הדבקה נוספת שלה.

== רופאי מגפה בולטים ==
* העיר האיטלקית פאביה, בשנת 1479, נעזרה בג'ובאני דה ונטורה כרופא מגפה קהילתי.
* הרופא האירי, נייל או גלקיין (–1653) זכה לכבוד רב בספרד, בצרפת ובאיטליה על "אומץ ליבו" בטיפול באנשים רבים בעת התפרצות המגפה.<ref></ref>
* האנטומאי הצרפתי אמברואז פרה והאלכימאי השווייצרי פאראצלסוס היו גם רופאי מגפות מפורסמים מתקופת הרנסאנס.
* נוסטרדמוס נתן עצות לגבי אמצעי מניעה נגד המגפה,<ref></ref> כגון פינוי גופות נגועות, נשימת אוויר צח ושתיית מים נקיים.<ref name=":0"></ref> בנוסף, המליץ לא להקיז את דם החולה.<ref name=":0" />
* ג'ון פאוליטיוס היה רופא המגפה הראשון של אדינבורו,<ref></ref><ref name=":1"></ref><ref name=":2"></ref> אך הוא מת ביוני 1645, שבועות בלבד לאחר תחילת העבודה.<ref name=":2" /> המשיך אותו ג'ורג' ריי.<ref name=":2" /><ref name=":1" /><ref></ref>

== קישורים חיצוניים ==

== הערות שוליים ==

קטגוריה:המוות השחור
קטגוריה:כלכלה, חברה ותרבות בימי הביניים
קטגוריה:מקצועות עבר
דיוויזיית השריון ה-79 (בריטניה)

דיוויזיית השריון ה-79 הייתה דיוויזיית שריון מיוחדת של הצבא הבריטי שהוקמה במהלך מלחמת העולם השנייה. הדיוויזיה הוקמה כחלק מההכנות לפלישה לנורמנדי ב-6 ביוני 1944, יום ה-D.

גנרל פרסי הוברט פיקד על הדיוויזיה והיה אחראי על פיתוח כלי רכב משוריינים שהיוו פתרונות לבעיות הנחיתה האמפיבית על קו החוף הצרפתי המוגן; הטנקים הבלתי רגילים האלו שפיתח והפעיל היו ידועים בשם "הבדיחות של הוברט". הם כללו טנקים שצפו, יכלו לפנות מוקשים, להרוס הגנות, לשאת ולהניח גשרים וכבישים. השימוש המעשי בטנקים מיוחדים אלו נעשה במהלך הנחיתות בחופים. כלי הרכב שלה פוזרו כיחידות קטנות על פני הדיוויזיות שהשתתפו בנחיתות ובפעולות הבאות. הדיוויזיה נשארה בפעולה במהלך המערכה בצפון-מערב אירופה, והעניקה תמיכה מיוחדת במהלך הקרבות לקבוצת הארמיות ה-21 ומדי פעם ליחידות אמריקאיות מחוץ לקבוצת הארמיות ה-21. לאחר מכן היו להם שימוש משמעותי במהלך חציית הריין.

== היסטוריה ==
בריגדיר NW Duncan מהחטיבה המשוריינת ה-30 צופה בהתקפה על קאן ליד מכונית סקאוט ההאמבר שלו מחוץ לבוויל, 8 ביולי 1944.
הדיוויזיה הוקמה כיחידה משוריינת סטנדרטית ששירתה בבריטניה תחת פיקוד הצפון באוגוסט 1942.<ref name="unit"></ref> גנרל אלן ברוק, ראש המטה הכללי הקיסרי, שחזה את הצורך בכלי רכב משוריינים מיוחדים, הציע את הפיקוד על הדיוויזיה למייג'ור-גנרל פרסי הוברט באוקטובר 1942.<ref name="unit" />

בתחילה כללה הדיוויזיה חי"ר, ארטילריה וכוח הנדסה, אך יחידת החי"ר, החטיבה ה-185, הוסרה בספטמבר 1942, גדודי הארטילריה שלה הוסרו כולם עד אפריל 1943 ויחידות ההנדסה שלה הוסרו עד נובמבר 1943.

הוברט נתן כיוון תקיף והטנקים המוזרים למראה שפיתח והפעיל היו ידועים בתור ה-Hobart's Funnies.<ref name="iwm"></ref> הם כללו טנקים שצפו, יכלו לפנות מוקשים, להרוס הגנות, לשאת ולהניח גשרים וכבישים - כל דבר שיאפשר לכוח הפלישה לעלות לחוף ולפרוץ את ההגנות הגרמניות. הדיוויזיה נחתה בצרפת ביוני 1944. הדיוויזיה שימשה עוד במהלך הקרב על ברסט, קרב שפך הסכלדה (מבצע Infatuate), הקרב על משולש רור (מבצע בלקקוק), חציית הריין (מבצע ביזה) ומעבר האלבה. <ref></ref>

דיוויזיית השריון ה-79 פורקה ב-20 באוגוסט 1945. הוברט פיקד לאחר מכן על המפעל לפיתוח שריון מיוחד (SADE), שהוקם מגורמים של הדיוויזיה ה-79 יחד עם המרכז לאימון ופיתוח סער. <ref>Fletcher, p. 39</ref>

== קישורים חיצוניים ==

== הערות שוליים ==

79
קטגוריה:יחידות שריון בריטיות
פיגוע הירי ברפיח ים

פיגוע הירי ברפיח ים הוא פיגוע ירי שאירע ב-6 בנובמבר 2002 ביישוב רפיח ים שבדרום־מערב גוש קטיף על ידי מחבל פלסטיני תושב חאן יונס. בפיגוע נרצחו עמוס סעדה בן 52 ואסף צפירה בן 18. הפיגוע התרחש בעיצומה של האינתיפאדה השנייה.

== הפיגוע ==
ב-6 בנובמבר 2002, מוחמד עאשור בריס, בן 25 מחאן יונס, שהועסק כפועל בחממות חקלאיות בסמיכות ליישוב רפיח ים בדרום גוש קטיף, פתח באש לעבר אסף צפירה בן ה-18 מבדולח באזור החממות השייכות למשפחתו, ורצח אותו. לאחר מכן חדר ליישוב רפיח ים, נכנס למתפרה במקום וירה בעמוס סעדה בן 52 ורצח גם אותו. בפיגוע נפצע ישראלי נוסף.<ref></ref> המחבל נהרג על ידי רכז הביטחון של היישוב רפיח ים.

== אחרי הפיגוע ==
ארגון גדודי עז א-דין אל קסאם, הזרוע הצבאית של ארגון הטרור חמאס, לקח אחריות על הפיגוע.

== קישורים חיצוניים ==
* 
* 
* 

== הערות שוליים ==

קטגוריה:האינתיפאדה השנייה
קטגוריה:טרור פלסטיני
קטגוריה:חמאס: פיגועים
קטגוריה:פיגועי ירי
קטגוריה:פיגועי חדירה ליישוב
קטגוריה:פיגועי טרור בישראל ב-2002
ירי, רפיח ים
Twelve Carat Toothache

Twelve Carat Toothache הוא אלבום האולפן הרביעי של הראפר האמריקאי פוסט מאלון. האלבום יצא לאור ב-3 ביוני 2022, על ידי חברות התקליטים ריפבליק ומרקורי רקורדס.<ref name="TDT"/>

== רשימות סיכום שנה ==
האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2022.
{| class="wikitable plainrowheaders" style="text-align:center;"
!ארגון
!רשימה
!מיקום
!מקור
|-
|AllMusic
|אלבומי ראפ והיפ הופ אהובים משנת 2022
|נכלל
|<ref></ref>
|}

== רצועות מאושרות ==

== מיקומי שיא ==

== נתוני מכירות ==

== היסטוריית יציאות לאור ==
{| class="wikitable"
|+ תאריכי יציאות לאור ופורמטים עבור Twelve Carat Toothache
!מדינה
!תאריך
!פורמט
!חברת תקליטים
!מקור
|-
! rowspan="2" |עולם
|3 ביוני 2022
|הורדה דיגיטלית • הזרמת מוזיקה • תקליטור • קלטת שמע • מארז תקליטורים
|ריפבליק • מרקורי
|<ref>Release formats for Twelve Carat Toothache on June 3, 2022:
* 
* 
* 
* 
* </ref>
|}

==קישורים חיצוניים==

==הערות שוליים==

קטגוריה:אלבומי 2022
קטגוריה:אלבומי פוסט מאלון
קטגוריה:אלבומים באנגלית
קטגוריה:אלבומים שהופקו על ידי אנדרו וואט
קטגוריה:אלבומים שהופקו על ידי לואי בל
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי זהב באוסטרליה
קטגוריה:אלבומי חברת מרקורי רקורדס
קטגוריה:אלבומי חברת ריפבליק רקורדס
מפת עיר

מפת העיר של [[סטוונגר (נורווגיה)]]
מפת עיר היא מפה נושאית בקנה מידה גדול של עיר (או חלק מעיר) שנוצרת במטרה לאפשר למשתמשים בה התמצאות מהירה במרחב עירוני. הייצוג הגרפי של אובייקטים רבים במפת עיר בדרך כלל מפושטים מאוד, ולעיתים רבות מוצג רק ציור מופשט קטן לכל אתר בולט במפה.

בהתאם לקבוצת היעד שהולכת להשתמש במפה, מפת העיר תכלול לא רק מידע על רשת התחבורה הציבורית של העיר, אלא גם מידע חשוב אחר, כגון אתרים בולטים בעיר או מוסדות ציבור.

== תוכן ועיצוב ==
קנה המידה של מפת עיר הוא בדרך כלל בין 1:10,000 ל-1:25,000. אזורים צפופים במרכז העיר יצוירו בחלקם בקנה מידה גדול יותר, על מפת נפרדת עם פירוט רב יותר.

בנוסף למפות ליניאריות בקנה המידה הנכון, ישנן גם מפות בקנה מידה משתנה, למשל מפות בהן קנה המידה גדל בהדרגה כאשר מתקרבים למרכז העיר (צילום אווירי ושיטות פוטוגרמטריה).

אחד מסוגי המידע שנהוג לספק במפות עיר הוא מידע על רשת הרחובות, כולל שמות הרחובות (לעיתים קרובות מוצגים גם חלק ממספרי הבתים), וכמו גם מבנים, פארקים ונתיבי מים. מפות העיר בדרך כלל מכילות גם מקרא לסוגי המידע שמופיעים במפה. לעיתים רבות נהוג לשלב במפות עיר מידע על מקומות חשובים כגון מבני מינהל, מוסדות תרבות, אטרקציות תיירות וכו' בעזרת פיקטוגרמות. ישנן גם מפות עיר המכילות מידע על מתקני תחבורה ציבורית.

== גלריית תמונות ==
<gallery widths="230px" heights="230px"> 
Clay_tablet_containing_plan_of_Nippur_(Hilprecht_EBL_1903).jpg|לוח חרס עם מפת העיר הבבלית ניפור, סביבות 1400 לפנה"ס
Nuremberg_chronicles_f_243v_f_Basilea.jpg|מפת העיר בזל שבשווייץ, 1490 
Map_of_Istanbul,_Hunername-I.png|מפה של איסטנבול, 1523
Antwerp,_Belgium,_Braun_and_Hogenberg,_1572-79.jpg|מפת אנטוורפן, 1572 (גאורג בראון ופרנס הוגנברג)
Nolli map1.jpg|מפת נולי של העיר רומא, 1748
Stadtplan1895.png|קטע ממפת ברלין, 1895
</gallery>

== ראו גם==
* קרטוגרפיה

== קישורים חיצוניים ==

עיר
חמש שפות לאהבה

חמש שפות לאהבה: כיצד לבטא מחויבות רגשית כלפי בן או בת הזוג שלך (באנגלית: The Five Love Languages: How to Express Heartfelt Commitment to Your Mate) הוא ספר משנת 1992 מאת גארי צ'פמן.<ref></ref> הוא מתאר חמש דרכים כלליות שבהן בני זוג רומנטיים מבטאים וחווים אהבה, אותם צ'פמן מכנה "שפות האהבה". מדובר בפועל בשפה המילולית, זמן איכות, שפת המתנות, שירותים וטיפול, ושפת המגע.<ref></ref>

== תקציר ==
לפי צ'פמן, חמש "שפות האהבה" הן:
* השפה המילולית (Words of affirmation)
* זמן איכות (Quality time)
* שפת המתנות (Receiving gifts)
* שירותים וטיפול (Acts of service)
* שפת המגע (Physical touch)

צ'פמן מספק בספר דוגמאות שונות משיחות שייעץ ללקוחותיו, ושאלות שנועדו לסייע לקורא לקבוע מה היא שפת האהבה שלו/ה ושל בן/בת זוגה/ו.<ref></ref><ref></ref> לפי התיאוריה של צ'פמן, לכל אדם יש שפת אהבה ראשית אחת ושפת אהבה משנית אחת.

צ'פמן מציע שכדי לגלות מה היא שפת האהבה של אדם אחר, יש לבחון מה הוא האופן שבו אותו האדם מבטא מחויבות רגשית לאדם אחר, ולנתח על מה אותו האדם נוטה לרוב להתלונן ביחסים רומנטיים, ולמה בפועל זקוקים מבני/בנות הזוג, ברוב המקרים. צ'פמן סבור שמרבית האנשים נוטים לבטא מחויבות רגשית באופן טבעי ובאופן שבו הם נוטים להעדיף שבן/בת הזוג תבטא את המחויבות הרגשית כלפיהם, וכי ניתן לקיים תקשורת טובה יותר בין בני זוג כאשר בני הזוג מצליחים להראות אכפתיות זה לזה בשפת האהבה שהנמען מבין. לדוגמה, אם "שפת האהבה" של הבעל היא שירותים וטיפול, עלול להיווצר מעט בלבול אם הוא יעשה את הכביסה עבור בת זוגו אך היא לא תפרש זאת כביטוי למחויבות הרגשית, ובמקום זאת תפרש זאת פשוט כביצוע נורמלי של מטלות הבית, וזאת משום שעבורה ביטוי המחויבות הרגשית העיקרית היא השפה המילולית (לדוגמה, כאשר הוא אומר לה שהוא אוהב אותה). היא עשויה לנסות להשתמש ב"שפת האהבה" הראשית עבורה, השפה המילולית, על מנת לבטא את המחויבות הרגשית שלה כלפיו, אך הוא עלול שלא להבין זאת באותו באופן משום שזו לא שפת האהבה הראשית או המשנית עבורו. אם היא תבין מה היא "שפת האהבה" הראשית שלו, ותבחר במקום זאת לדוגמה לכסח את הדשא כדרך לבטא את המחויבות הרגשית שלה כלפיו, סביר יותר להניח שהוא יפרש זאת כביטוי של המחויבות הרגשית שלה כלפיו משום שזו אכן "שפת האהבה" העיקרית שלו. כמו כן, אם הוא יאמר לה שהוא אוהב אותה, סביר להניח היא תפרש זאת כביטוי למחויבות הרגשית שלו כלפיה.

== קבלה ==
הספר מכר 8,500 עותקים במהלך השנה הראשונה - פי ארבעה ממה שהוצאת הספרים שלו ציפתה שהוא ימכור.<ref name="Feiler"></ref> בשנה שלאחר מכן הספר מכר 17,000 עותקים, ושנתיים לאחר מכן מכר 137,000 עותקים. מאז אוגוסט 2009 הספר נמצא ברשימת רבי המכר של הניו יורק טיימס.<ref></ref> המהדורה החדשה והמתוקנת של הספר פורסמה ב-1 בינואר 2015.

== עבודות קשורות ==
מאז 1992 כתב צ'פמן מספר ספרים עם תוכן אשר קשור לספר זה, כולל הספר "חמש שפות האהבה של ילדים" אשר פורסם לראשונה ב-1997<ref name="5-love-lang-children"></ref> והספר "חמש שפות האהבה לרווקים" אשר פורסם לראשונה ב-2004.<ref></ref> בשנת 2011 צ'פמן כתב יחד עם ד"ר פול ווייט את הספר "חמש שפות ההערכה במקום העבודה".<ref>Chapman and White, Northfield Press (2011), [http://www.appreciationatwork.com Appreciation at Work network]</ref> ישנן גם מהדורות מיוחדות של הספר, כמו "חמש שפות האהבה - המהדורה הצבאית" שפורסם לראשונה בשנת 2013 אותו צ'פמן כתב יחד עם ג'וסלין גרין.<ref name="5-love-military"></ref>

== קישורים חיצוניים ==
* 

==הערות שוליים==

קטגוריה:ספרי 1992
קטגוריה:ספרי עיון אמריקאיים
ג'ימי עבדו

נג'ים "ג'ימי" עבדו (בערבית: نجيم "جيمي" عبدو; נולד ב-13 ביולי 1984) הוא כדורגלן עבר קומורי ששיחק בעמדת הקשר.

==קריירת מועדונים==
עבדו נולד במרטיג שבצרפת להורים שהיגרו מקומורו. הוא התחיל לשחק כדורגל בקבוצת הילדים של מועדון הכדורגל המקומי ושיחק בכל קבוצות הגיל של המועדון, עד שבגיל 18 הצטרף לקבוצה הבוגרת.

ב-25 ביולי 2003 חתם בסדאן מהליגה הצרפתית השנייה. ב-6 בדצמבר ערך את הופעת הבכורה שלו בקבוצה בתיקו 0-0 נגד גרנובל. בעונת הפך לשחקן הרכב בקבוצה וב-12 בנובמבר 2004 הבקיע את שער הבכורה שלו בקבוצה בניצחון 0-2 נגד מונפלייה. במהלך עונת נפצע ונעדר מרוב משחקי הקבוצה. ב-18 בנובמבר 2006 חזר למגרשים בהפסד 1-0 לאולימפיק ליון, בו גם כבש שער עצמי.

בקיץ חתם בפלימות' ארגייל מהפוטבול ליג צ'מפיונשיפ. ב-25 באוגוסט ערך את הופעת הבכורה שלו בקבוצה בהפסד 3-2 לבארנסלי. ב-1 בדצמבר 2007 הבקיע את שערו הראשון בקבוצה בניצחון 0-3 נגד סקונת'ורפ יונייטד.

ב-3 ביולי 2008 חתם במילוול מהפוטבול ליג הראשונה. הוא ערך את הופעת הבכורה שלו בקבוצה בהפסד 4-3 לאולדהאם אתלטיק. ב-11 באוקטובר 2008 עבדו הבקיע את השער הראשון שלו במילוול, בניצחון 1-3 נגד טרנמיר רוברס. שבוע לאחר מכן, הורחק בניצחון 0-1 נגד הרפורד יונייטד. ב-14 במאי 2009 הבקיע בחצי גמר פלייאוף העלייה לפוטבול ליג נגד לידס יונייטד. בתחילת עונת האריך את חוזהו בקבוצה עד שנת . בעונת נבחר לכדורגלן העונה של המועדון על ידי האוהדים.

ב-15 ביולי 2017, עבדו הושאל ל-AFC וימבלדון. ב-5 באוגוסט 2017 עבדו ערך את הופעת הבכורה שלו בקבוצה בתיקו 1–1 ב-סקאנת'רופ יונייטד וכבש את שער הבכורה שלו באותו משחק.

בסיום העונה, שוחרר ממילוול וחזר למרטיג.

==קריירה בינלאומית==
עבדו נולד בצרפת להורים שהיגרו מקומורו ולכן היה זכרי לייצג את שני הלאומית. ב-9 באוקטובר 2010 ערך את הופעת הבכורה שלו בנבחרת קומורו בהפסד 1-0 ל. כעבור מספר חודשים, עבדו נעדר מסגל הנבחרת ובשנת זומן לסגל הנבחרת מחדש. במרץ שימש לראשונה כקפטן הנבחרת.

עבדו השתתף עם הנבחרת בגביע אפריקה לאומות 2021.

==תארים==
; מילוול
*פלייאוף העלייה לפוטבול ליג הראשונה: , 

==קישורים חיצוניים==

קטגוריה:כדורגלנים קומורים
קטגוריה:כדורגלנים צרפתים
קטגוריה:קשרי כדורגל קומורים
קטגוריה:קשרי כדורגל צרפתים
קטגוריה:כדורגלני מרטיג
קטגוריה:כדורגלני סדאן
קטגוריה:כדורגלני פלימות' ארגייל
קטגוריה:כדורגלני מילוול
קטגוריה:כדורגלני נבחרת קומורו
קטגוריה:כדורגלני גביע אפריקה לאומות 2021
קטגוריה:צרפתים שנולדו ב-1984
קטגוריה:קומורים שנולדו ב-1984
השורד

השורד (באנגלית: The Survivor) הוא סרט דרמה ביוגרפי אמריקאי משנת 2021, בבימויו של בארי לוינסון על פי תסריט מאת ג'סטין ג'ואל גילמר. בסרט מככב בן פוסטר, שמגלם את דמותו של הארי האפט, ניצול אושוויץ, שנאלץ להתאגרף מול אסירים אחרים במטרה לשרוד. לצדו של פוסטר מככבים ויקי קרייפס, בילי מגנוסן, פיטר סארסגארד, ג'ון לגוויזאמו ודני דה ויטו.

הסרט עלה לאקרנים לראשונה במהלך פסטיבל הסרטים הבינלאומי בטורונטו בספטמבר 2021. בישראל, הסרט עלה לאקרנים ב-28 באפריל 2022.

==עלילה==
הסרט מתאר את סיפורו של הארי האפט (בן פוסטר), מתאגרף יהודי, שהתאגרף במהלך שהותו במחנה ההשמדה אושוויץ במטרה לשרוד. לאחר המלחמה מהגר האפט עם אחיו פרץ לארצות הברית. בניו יורק הוא מנסה לארגן קרב נגד רוקי מרציאנו, וזאת כדי למצוא את לאה, אהבת חייו מלפני המלחמה (דר זוזובסקי).

==צוות השחקנים והדמויות==
* בן פוסטר – הארי האפט
* ויקי קרייפס – מרים וופסוניקר
* בילי מגנוסן – דיטריך שניידר
* פיטר סארסגארד – אמורי אנדרסון
* ג'ון לגוויזאמו – פפה
* דני דה ויטו – צ'ארלי גולדמן
* דר זוזובסקי – לאה קרישינסקי
* סארו אמרזה – פרז האפט
* קינגסטון ורנס – אלן האפט
* סופי נאפ – הלן האפט
* ביורן פרייברג – שופט
* פבלו רייבול – בלינקי פאלרמו

==הפקה==
בנובמבר 2018, נמסר לראשונה כי בן פוסטר לוהק לצוות השחקנים של הסרט, שאותו התעתדו לביים הבמאי בארי לוינסון, על פי תסריט מאת ג'סטין ג'ואל גילמר, ולהפיק מתי לשם, אהרון ל. גילברט, ג'ייסון סוסנוף, לוינסון וסקוט פארדו. במרץ 2019, נמסר כי לצוות השחקנים לוהקו בילי מגנוסן, דני דה ויטו, ויקי קרייפס, פיטר סארסגארד, דר זוזובסקי וג'ון לגוויזאמו. בהמשך אף נמסר כי על הלחנת המוזיקה עבור הסרט יהיה אמון המלחין הנס צימר. צילומי הסרט החלו בפברואר 2019.

==הפצה==
הסרט עלה לאקרנים לראשונה במהלך פסטיבל הסרטים הבינלאומי בטורונטו בספטמבר 2021. באוקטובר 2021, נמסר כי חברת "HBO Films" רכשה את זכויות הפצת הסרט. בנוסף, הסרט עתיד לעלות לשירות "HBO Max".

==קישורים חיצוניים==

==הערות שוליים==

קטגוריה:אושוויץ בתרבות
קטגוריה:סרטי 2021
קטגוריה:סרטי בארי לוינסון
קטגוריה:סרטי דרמה אמריקאיים
קטגוריה:סרטי שחור-לבן אמריקאיים
קטגוריה:סרטים ביוגרפיים אמריקאיים
קטגוריה:סרטים המבוססים על סיפור אמיתי
קטגוריה:סרטים על השואה
פסגת האריס (ארץ גרהאם)

פסגת האריס (באנגלית: Harris Peak) היא פסגה המתנשאת מעל בסיסו של חצי האי רקלוס בחוף המערבי של ארץ גרהאם שבאנטארקטיקה.

גובה של הפסגה 1,005 מטרים מעל פני הים.

== היסטוריה ==
=== גילוי ומיפוי הפסגה ===

הפסגה מופתה לראשונה על ידי סקר שטחי חסות איי פוקלנד (FIDS), בהתבסס על תצלומי אוויר שצולמו על ידי האנטיג אירוסרוויירס בעונת המחקר (הקיץ האנטארקטי) שבין השנים 1956–1957.

=== מקור השם ===

שמה של הפסגה ניתן לה בשנת 1960 על ידי הוועדה המייעצת לשמות אנטארקטיים של בריטניה.

הפסגה נקראת על שם לזלי האריס (Leslie Harris), שעבד בסקר שטחי חסות איי פוקלנד כנגר, וכן היה עוזר כללי בתחנת המחקר האי דנקו התחנה בשנת 1956, והשתתף במסעות הסיור ומחקר שיצאו מהתחנה וחקרו את סביבתה וכן יצאו מבקתת נקודת פורטל הסמוכה.

האריס
האריס
אנג'ל אלון

אנג'ל אלון (נולדה בשנת 1950) היא פעילה חברתית ישראלית, ששימשה אם אומנת ל-217 ילדים, בהם ילדים בעלי צרכים מיוחדים שננטשו. משיאה משואה ביום העצמאות ה-74 למדינת ישראל.

==ביוגרפיה==
אלון נולדה בשנת 1950 במרוקו. לדוד ורחל ז'אנו. אחת מתשעה אחים ואחיות. עלתה ממרוקו בגיל 11 ונקלטה במעברה ברחוב מילרוד באשקלון.
בגיל 18 נישאה לשלמה והשניים עברו לגור בנתיבות.

הרעיון להפוך למשפחת אומנה עלה בשיחה מקרית שערכה עם חברה, היא התקבלה למערכת הקלט והצטרפה בהמשך למכון סאמיט. במשך עשור שימשה יחד עם בעלה כמשפחת אומנה, ואחר כך גם הפכה לאומנת חירום.

במשך יותר מ-30 שנים, פתחה את ביתה וטיפלה ב-217 תינוקות וילדי אומנה במצבי סיכון, ביניהם תינוקות שננטשו בבתי חולים, ילדים שחוו הזנחה, ילדים עם מוגבלויות קשות, ותינוקות שנולדו עם תסמונת גמילה (להורים מכורים לסמים). אלון טיפלה בילדים עד שנמצאה עבורם מסגרת מתאימה כגון אומנה, אימוץ או חזרה לבית ההורים הביולוגיים.

ב-2004 קיבלה מעיריית נתיבות את "אות יקירת העיר". בתחום התנדבות בקהילה.

ב-2021 קיבלה יחד עם בעלה שלמה אות מפעל חיים מנשיא המדינה ראובן ריבלין. על עשייתם למען ילדי האומנה.

בשנת 2022, נבחרה להשיא משואה בטקס הדלקת המשואות ביום העצמאות ה-74 למדינת ישראל. הנימוק כפי שנמסר על ידי שר התרבות חילי טרופר בשם הוועדה הוא "אנג'ל אלון היא סמל לנדיבות ולרגישות חברתית יוצאת דופן. 217 תינוקות וילדי אומנה זכו בזכותה לבית חם ולחיבוק אוהב. בלבה הגדול היא עטפה אותם ומעניקה לכולנו צוהר להבנה מהי אהבת אדם".

==חיים אישיים==
אחיה הוא כדורגלן העבר מוריס ז'אנו.
היא נשואה לשלמה אם לשמונה ילדים. מתגוררת בנתיבות.

== קישורים חיצוניים ==
* 
* עודד בר-מאיר, [https://beersheva.mynet.co.il/local_news/article/rjmw77pn9 אנג'ל אלון מנתיבות תשיא משואה ביום העצמאות: "נתתי את הנשמה לילדים האלה"], באתר מיינט באר שבע, 24 באפריל 2022
* יהודית גריסרו, [https://103fm.maariv.co.il/programs/media.aspx?ZrqvnVq=IKEJEH&c41t4nzVQ=FGM אנג'ל אלון שטיפלה ב-217 תינוקות וילדי אומנה במצבי חירום נבחרה להשיא משואה בטקס המשואות • היא סיפרה: "עשיתי 21 בריתות בשנים האלה, היה לי כיף"], באתר רדיו ללא הפסקה, 24 באפריל 2022
* 

==הערות שוליים==

קטגוריה:פעילים חברתיים ישראלים
קטגוריה:משיאי משואה ביום העצמאות: 2022
קטגוריה:נתיבות: אישים
קטגוריה:ישראליות ילידות מרוקו
קטגוריה:ישראלים ילידי מרוקו
קטגוריה:עולות לאחר קום המדינה: 1948–1950
קטגוריה:עולים לאחר קום המדינה: 1948–1950
קטגוריה:ישראל: רווחת הילד
קטגוריה:ישראליות שנולדו ב-1974
קטגוריה:ישראלים שנולדו ב-1974
וסטה (עיר)

וסטה (בהונגרית: Vésztő) היא עיר בנפת סגהאלום שבמחוז בקש בדרום מזרח הונגריה. עד לשואה הייתה בה קהילה יהודית.

כמו יישובים רבים באירופה גם בוסטה מספר התושבים נמצא בירידה. כך, בשנת 1990 חיו ביישוב 7,820 תושבים ובשנת 2023 רק 6,207 תושבים.

וסטה הפכה לעיר רשמית ב-1 ביולי 2001.

== יהודי וסטה ==
יהודים התיישבו בוסטה במחצית השנייה של המאה ה-19, רובם עסקו במסחר. הקהילה הקימה חברה קדישא, אגודת נשים ובית ספר. בית הכנסת נבנה ב-1932. במקום קיים בית קברות יהודי.

בתקופה שבין שתי מלחמות העולם הייתה פעילות ציונית במקום, בעיקר של תנועת "המזרחי", בהשפעתה ובהנהגתה של הסופרת אידה לאנג .

"החוקים היהודיים" של ממשלת הונגריה שהיפלו לרעה את היהודים בתחומי הכלכלה והתרבות, לא התקבלו בוסטה וזאת לאחר התערבותו של כהן הדת הפרוטסטנטי המקומי. באופן כללי, תושבי העיירה הנוצרים התנגדו לאנטישמיות והחרימו את פעולותיה של המפלגה הפאשיסטית ההונגרית.

ובכל זאת, במאי 1944, אחרי כניסת הצבא הגרמני להונגריה, רוכזו היהודים בשני בתים במרכז העיירה, שהוכרזו כגטו. כמה יהודים הועסקו בעבודות חקלאיות בחווה סמוכה. ב-21 ביוני הועברו כל יהודי וסטה לגטו סולנוק, שם גם נרצחה הסופרת אידה לאנג. מסולנוק שולחו למחנה ההשמדה אושוויץ וכמה משפחות נשלחו למחנות עבודת כפייה באוסטריה.

אחרי המלחמה חזרו לעיירה כ-30 יהודים שניצלו, בעיקר מבין אלה ששולחו לאוסטריה. הם ניסו לשקם את הקהילה אך אחרי המרד האנטי-סובייטי בשנת 1956 עזבו היהודים סופית את וסטה.

בדף הקהילה של וסטה נכתב כי בשנת 1944 יש בקהילה 113 חברים ואין רב לקהילה.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|130
|6,336
|-
|1910
|174
|
|-
|1920
|181
|
|-
|1930
|159
|
|-
|1941
|130
|10,597
|-
|}

==לקריאה נוספת==
* [https://books.google.co.il/books?id=M60JAQAAIAAJ&lpg&hl=iw&pg=PA281#v=onepage&q&f=false וסטה בפנקס הקהילות הונגריה]

==קישורים חיצוניים==

* 
* 

==הערות שוליים==

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה